Document ID: 31998L0046

ΟΔΗΓΙΑ 98/46/ΕΚ ΤΟΥ ΣΥΜΒΟΥΛΙΟΥ της 24ης Ιουνίου 1998 για την τροποποίηση των παραρτημάτων Α, Δ (κεφάλαιο Ι) και ΣΤ της οδηγίας 64/432/ΕΟΚ περί προβλημάτων υγειονομικού ελέγχου του τομέα των ενδοκοινοτικών συναλλαγών βοοειδών και χοιροειδών
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου του τομέα των ενδοκοινοτικών συναλλαγών βοοειδών και χοιροειδών (1), και ιδίως το άρθρο 16 παράγραφος 1 στοιχείο α),
την πρόταση της Επιτροπής (2),
τη γνώμη του Ευρωπαϊκού Κοινοβουλίου (3),
Εκτιμώντας:
ότι το άρθρο 16 της οδηγίας 64/432/ΕΟΚ απαιτεί από την Επιτροπή να διατυπώσει προτάσεις για τροποποίηση των παραρτημάτων Α, Δ (κεφάλαιο Ι) και ΣΤ της εν λόγω οδηγίας, ιδίως όσον αφορά την προσαρμογή τους στις τεχνολογικές εξελίξεις 7
ότι στο ίδιο άρθρο ορίζεται ότι το Συμβούλιο πρέπει να αποφασίσει σχετικά με τις προτάσεις αυτές, με ειδική πλειοψηφία, πριν από την 1η Ιανουαρίου 1998 7
ότι, προσφάτως, οι εξελίξεις των κτηνιατρικών διοικητικών διαδικασιών όσον αφορά τη διαχείριση των αγέλων, τον έλεγχο των μετακινήσεων των ζώων, την ταυτοποίηση των ζώων και την επεξεργασία των πληροφοριών που έχουν σχέση με τον έλεγχο των νόσων, επιβάλλουν την υποβολή τροποποιητικών προτάσεων για ορισμένα παραρτήματα της οδηγίας 64/432/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τα παρτήματα Α, Δ (κεφάλαιο Ι) και ΣΤ της οδηγίας 64/432/ΕΟΚ αντικαθίστανται από τα παραρτήματα της παρούσας οδηγίας.
Άρθρο 2
1. Τα κράτη μέλη θέτουν σε ισχύ τις νομοθετικές κανονιστικές και διοικητικές διατάξεις που είναι αναγκαίες για τη συμμόρφωση με την παρούσα οδηγία το αργότερο πριν την 1η Ιουλίου 1999. Ενημερώνουν αμέσως την Επιτροπή σχετικά.
Τα μέτρα αυτά, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις της αναφοράς αυτής εκδίδονται από τα κράτη μέλη.
2. Τα κράτη μέλη κοινοποιούν στην Επιτροπή το κείμενο των κυριοτέρων διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
Άρθρο 3
Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.
Άρθρο 4
Η παρούσα οδηγία απευθύνεται στα κράτη μέλη.
Λουξεμβούργο, 24 Ιουνίου 1998.

Labels: 12
0
3
6